Hemijska supstanca
Hemijska supstanca je oblik postojanja određene materije. To podrazumijeva da se svaka sastoji od jedne vrste čestica, odnosno atoma. Budući da se atomi sastoje od protona, neutrona i elektrona, i oni su, dakle, složene građe. Pritom imaju i svoju masu ili masu mirovanja koja je ravna nuli. Hemijske supstance mogu biti: hemijski elementi, hemijski spojevi, ioni ili legure. Hemijske supstance zovu se često "čiste", da bi se odvojile od mješavina (smjesa). Uobičajeni primjer hemijskih supstanci je čista voda; ona ima ista svojstva i odnos vodik – kisik i kada je dobijena iz rijeke ili laboratorijski. Ostale uobičajene supstance dijamant (ugljik), zlato, kuhinjska so (natrij-hlorid) i rafinirani šećer (saharoza). Međutim, u praksi, nema supstanci koje su potpuno čiste, a hemijske čistoća je specificiran prema hemijskoj namjeni. Hemijske supstance postoje kao čvrste tvari (bilo normalno čvrste ili Bose-Einsteinove materije), tečnosti, plinovi ili plazme, a mogu se mijenjati između ovih faza materije usljed promjena temperature ili pritiska. Hemijske supstance mogu se kombinirati ili pretvoriti u druge putem hemijskih reakcija. Do sada je opisano oko 17 miliona različitih supstanci. Od njih, samo oko 100.000[nedostaje referenca] ima i upotrebnu vrijednost. Neke supstance postoje samo u prirodi, dok se druge proizvode vještačkim sintetiziranjem. Svaka supstanca ima karakteristične osobine po kojima se razlikuje od drugih supstanci, kao što su, naprimjer, boja, miris, gustoća, temperatura topljenja, temperatura ključanja i druge fizičke i hemijske osobenosti. Pomenuta fizička svojstva supstance se određuju pomoću čula (organoleptički) ili upotrebom odgovarajućih instrumenata i uređaja. Hemijska svojstva supstanci ispoljavaju se u njihovim reakcijama sa drugim supstancama. Polazno i osnovno polje interesovanja hemije je proučavanje strukture i ostalih fizičkih i hemijskih osobenosti date supstance i promjena koje nastaju u njenim reakcijama, odnosno pretvaranja jednih supstanci u druge ili jednog stanja određene supstance u drugo.